เซี่ยงไฮ้คอมโพสิตปิดบวก 16.92 จุด หลังธ.กลางจีนใช้มาตรการสร้างเสถียรภาพเงินหยวน
เซี่ยงไฮ้คอมโพสิตปิดบวก 16.92 จุด หลังธ.กลางจีนใช้มาตรการสร้างเสถียรภาพเงินหยวน
9 ม.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 16.92 จุด หรือ 0.54% ปิดที่ 3,171.24 จุดภายหลังจากที่ธนาคารกลางจีนได้ใช้มาตรการสร้างเสถียรภาพเงินหยวน
เมื่อวันอาทิตย์ที่ผ่านมา สำนักงานปริวรรตเงินตราแห่งรัฐของจีน (SAFE) เปิดเผยว่า ทุนสำรองเงินตราต่างประเทศของจีนอยู่ที่ 3.01 ล้านล้านดอลลาร์สหรัฐในเดือนธ.ค. ลดลง 4.1 หมื่นล้านดอลลาร์สหรัฐจากระดับในเดือนพ.ย.
ทั้งนี้ ทุนสำรองเงินตราต่างประเทศของจีนลดลงติดต่อกันเป็นเดือนที่ 6
SAFE เปิดเผยว่า มาตรการสร้างเสถียรภาพเงินหยวนของธนาคารกลางจีน (PBOC) เป็นปัจจัยสำคัญที่ทำให้ทุนสำรองเงินตราต่างประเทศของจีนปรับตัวลงนอกจากนี้ปฏิบัติการในตลาดเงินตราต่างประเทศซึ่งดำเนินการโดย PBOC ตลอดจนความผันผวนด้านราคาของสินทรัพย์ที่เป็นทุนสำรองเงินตราต่างประเทศ และอัตราแลกเปลี่ยนเมื่อเทียบดอลลาร์สหรัฐ ล้วนส่งผลต่อทุนสำรองเงินตราต่างประเทศของจีน